Antocianina
Las antocianinas (del griegu ἀνθός (anthos): ‘frol’ + κυανός (kyáneos): ‘azul’) son pigmentus hidrosolublis que se hallan en las vacuolas e las células vegetalis y qu'otorgan el colol roju, púrpura o azul a las hojas, frolis y frutus. Dendi el puntu de vista químicu, las antocianinas pertenecin al grupu los flavonoidis y son glucósidus e las antocianidinas, es izil, están constituías por una molécula d'antocianidina, qu'es la aglicona, a la que le se une un azúcar por meyu d'un enlaci glucosídicu. Las sus huncionis en las plantas son múltiplis, dendi la de protezión e la radiación ultravioleta hata la d'atrazión d'insectus polinizaoris.

El términu antocianina hue propuestu en 1927 pol farmacéuticu alemán Adolf T. Lewandoski (1804-1881) pa describil el pigmentu azul e la col lombarda (Brassica oleracea). En realidá, las antocianinas no sólu incluyin a los pigmentus azules e las plantas sinu tamién a los rojus y violetas.

El interés polos pigmentus antociánicus s'á intensificau recientementi debíu a las sus propiedadis farmacológicas y terapéuticas. Polo tantu, además del su papel huncionan comu colorantis alimenticius, las antocianinas son agentis potencialis en la obtención e productus con valor agregau pal consumu humanu.

Distribución 

En las plantas superioris las antocianinas s'encuentran en toïtos los tejíus, incluyendu las hojas, los tallus, las raícis, las frolis y los frutus. Las antocianinas puen confundilsi con los carotenoidis, que tamién le dan colol a las frolis y hojas, manqui a diferencia las antocianinas, éstus no son solublis en áugua, sinu qu'están adosaus a las proteínas e los cloroplastus. Los carotenoidis dan cololis roju-anaranjaus o amarillus, mientras que las antocianinas dan un abanicu inmensu de cololis: la malvidina da colol purpúreu, las flavonas dan marfil o amarillu, mu frecuenti en las hojas d'Agave, Erythrina indica, Pandanus y Sanseviera; la delfinidina, azul; la cianidina, violeta; la pelargonidina, roju y salmón com'en Pelargonium, Dahlia, o Papaver. Un factor que contribuyi a la variedá de cololis en frolis, hojas y sarasus es la coexistencia de varias antocianinas en un mesmu tejíu, por ejemplo en las frolis e la malva real (Althaea rosea) se pué encontral malvidina y delfinidina.

Las antocianinas s'encuentran en una jartá sarasus oscurus (comu la frambuesa azul y negra, zarzamora, cereza, cirgüela, mora azul, uva azul y la gandía) y una jartá verduras. Según el pH su colol está dau polos grupus hidroxilus e los anillus fenólicus y el benzopiriliu, de modu tal qu'en meyu aceu (con un pH menor a 5) toma coloracionis rojizas, mientras qu'en un meyu alcalinu (con pH mayor a 7) adquieri coloración púrpura.

Véasi tamién 
 Compuestus fenólicus en alpisti
 6-Hidroxicianidina

Huentis

Referéncias

Bibliografía 

 Andersen, O.M. "Flavonoids: Chemistry, Biochemistry and Applications". CRC Press. (2006). isbn 978-0-8493-2021-7.

Atijus 

 Anthocyanins FAQ MadSci Network

Flavonoidis
Pigmentus vegetalis
Antocianinas
Indicaoris e pH
Antioxidantis